钦定古今图书集成/明伦汇编/人事典/第065卷 > 中论 > 《羊秉序》晋·夏侯湛
## 钦定古今图书集成/明伦汇编/人事典/第065卷 > 中论 > 《羊秉序》晋·夏侯湛

羊秉为抚军参军少亡有令誉夏侯孝。若为之叙。

极相赞悼羊权为黄门侍郎侍简文坐帝问曰：“夏侯湛作《羊秉序》绝可想是卿何物。”

秉，字长达，太山平阳人，汉南阳太子续曾孙。大父魏
郡府君，即车骑掾元子也。府君夫人郑氏无子，乃养
秉。龆龀而佳，小心敬慎。十岁而郑夫人薨，秉思容尽
哀。俄而公府掾及夫人并卒。秉群从父，率礼相承，人
不间其亲，雝雝如也。仕参抚军将军事，将奋千里之
足，挥冲天之翼，惜乎春秋三十有二而卒。昔罕虎死，
子产以为无与为善。自夫子之没。有子产之叹矣。亡
后有子。男又不育。是何行善而祸繁也。岂非司马生
之所惑欤。